Վալենտինա Սավինովա

Վալենտինա Նիկիֆորովնա Սավինովա (, ), վերամշակման կոմպլեքսային բրիգադի բրիգադիր, Սոցիալիստական աշխատանքի հերոս, ԽՍՀՄ Գերագույն խորհրդի պատգամավոր, ԽՍՀՄ Պետական մրցանակի դափնեկիր։ Տոլյատի քաղաքի պատվավոր քաղաքացի։

Կենսագրություն 
Վալենտինա Իվանովան ծնվել է 1937 թվականին Նովայա Վասիլևկա գյուղում, գեղջկական բազմազավակ ընտանիքում։ Նա ունեցել է ութ եղբայր և քույր։ 1952 թվականին կոլտնտեսուհին սկսել է աշխատանքային գործունեությունը. ղեկավարել է եգիպտացորենի աճեցման երիտասարդական օղակը։ Ամուսնացել է Նիկոլայ Սավինովի հետ։

Նիկոլայը ատաղձագործ է աշխատել Կույբիշևհիդրոշինում, երիտասարդները ստացել են բնակարան և 1956 թվականին տեղափոխվել են հարևան Ստավրոպոլ (այժմ՝ Տոլյատի)։ Վալենտինան որոշել է քաղաքային մասնագիտություն ստանալ, ավարտել է սվաղող-ներկարարի դասընթացները, նաև աշխատանքի է տեղավորվել «Կույբիշևհիդրոշինում», կարճ ժամանակ անց նա արդեն սկսել է ղեկավարել բաժինների օղակը, այնուհետև դարձել բրիգադիր։

Սավինովան երկու տասնամյակ ղեկավարել է «Կույբիշևհիդրոշինի» «Ժիլստրոյ-3» բրիգադը։ Հայտնի է դարձել նրանով, որ ակտիվորեն պայքարել է հավելագրումների դեմ, կիրառել է աշխատանքի նոր մեթոդներ։ Նրա բրիգադն առաջիններից է եղել, որ ներդրել է հոսքային բրիգադը, ինչը օգնել է կրճատել շինարարության ժամկետները և բարելավել աշխատանքների որակը։ Տոլյատիում մասնակցել է 8 դպրոցների, 18 000 մ2 բնակարաններ, երկու մանկական կոմբինատների և մի շարք այլ օբյեկտների կառուցմանը։ 1966 թվականի հոկտեմբերին գործունեության յոթնամյակի պատվին Վալենտինա Սավինովան պարգևատրվել է Աշխատանքային կարմիր դրոշի շքանշանով։

Սավինովան մեծ ուշադրություն է դարձել երիտասարդների հետ աշխատանքին, փորձել է սովորեցնել նրանց վարպետության բոլոր գաղտնիքները, պարգևատրվել է Երիտասարդների դաստիարակ նշանով։ Տոլյատիի լրագրող և գավառագետ Վ. Իվանովի գնահատմամբ՝ Սավինովան աշխատանքի տարիների ընթացքում նախապատրաստել է բաժինների շուրջ հազար վարպետ, այդ թվում վիետնամցի մասնագետներ, որոնք վերապատրաստվել են Տոլյատիում։ Որպես արտադրության առաջամարտիկ՝ բազմիցս հանդես է եկել սոցիալիստական երկրներում փորձի փոխանակմամբ զբաղվող պատվիրակությունների կազմում։

Վարել է ակտիվ հասարակական աշխատանք։ Ընտրվել է ժողովրդական պատգամավորների մարզային խորհրդի պատգամավոր, ԽՄԿԿ մարզկոմի անդամ։ 1966 թվականին Վալենտինա Սավինովան ընտրվել է ԽՍՀՄ Գերագույն խորհրդի պատգամավոր, 1976 թվականին եղել է ԽՄԿԿ-ի XXV համագումարի պատվիրակ։ Ընդ որում, Սավինովան այդ հասարակական աշխատանքը կատարել է առանց արտադրությունից դուրս գալու, նրա բրիգադը կայուն ձևով կատարում էր ամսական 150-200 տոկոս պլան։

1982 թվականին «աշխատանքի մեջ ակնառու նվաճումների, ստեղծագործական նախաձեռնողականության, կիրառման արդյունավետության բարձրացման մեջ մեծ ավանդի, շինարարության մեջ առաջավոր փորձի ներդրման համար» Սավինովային շնորհվել է ԽՍՀՄ պետական մրցանակ։

Մեծացրել է որդուն։ Կրտսեր քույրը՝ Զոյան ևս եղել է սվաղող-ներկարար, աշխատել էր Վալենտինայի բրիգադում, իսկ հետագայում ղեկավարել է այն։

Կյանքի վերջին տարիներին Վալենտինա Նիկիֆորովնան ծանր հիվանդ էր, կաթվածահար է եղել։ Մահացել է 1996 թվականին։

Մրցանակներ և կոչումներ 
 Սոցիալիստական աշխատանքի հերոս (20.04.1971),
 Լենինի շքանշան (20.04.1971),
 Աշխատանքային կարմիր դրոշի շքանշան (04.10.1966),
 ԽՍՀՄ Պետական մրցանակ (1982),
 «Երիտասարդների դաստիարակ» նշան,
 Տոլյատի քաղաքի պատվավոր քաղաքացի (1982)։

Ծանոթագրություններ

Գրականություն 
 Астахов Е. Е. Повесть о друге — М.: Советская Россия, 1979. — С. 172–180. — 309 с.
 Астахов Е. Е. Три шага в будущее: Записки писателя о людях и делах Куйбышевгидростроя — Самара: Куйбышевское книжное издательство, 1981. — С. 39–44. — 128 с.
 Астахов Е. Е. Право на биографию — М.: Политиздат, 1976. — С. 216–237. — 311 с.
 Созидатели. Строительный комплекс Ставрополя – Тольятти : 1950 – 2000 / под ред. С. Г. Мельник — Тольятти: Этажи-М, 2003. — С. 329. — 448 с. — 2000 экз.

Արտաքին հղումներ 
 
 
 
 
 

ԽՄԿԿ 25-րդ համագումարի պատվիրակներ
Ռուս քաղաքական գործիչներ
ԽՄԿԿ անդամներ